  Майя Бывальцева «Кышкыттэм но ӟечлыко автомобиль сюресъёс» йӧскалык ӵектосъя Можгаын 10 урамъёсты тупатъязы ни. Со сярысь улосвыл тӧролэн но кивалтэтлэн пресс-службазы ивортӥз. Сюресъёсты 2020-тӥ арын элькунлэн йӧскалык ӵектосъя вань ужъёсты дыраз быдъсъямезлы луыса ватсаса басьтэм коньдонэн тупатъяло. Туннэ карын 10 сюрес люкетъёс тупатъямын ни, туж шумпоттэ, соос школаос но нылпи садъёс доры нуись валтӥсь сюресъёс луо шуыса. Со сяна, ужъёслэсь быдӟалазэс но пусйыны кулэ - кожон интыосты но сюрес дуръёсты лэсьтӥзы, кык интыын тротуаръёсты но тупатъязы Марат Хамидуллин, «Автомобильная Удмуртия» мер огазеяськонлэн кивалтӥсезлэн аоштӥсезСюресчиос Красной, Южной, Нагорной, Пролетарской, Железнодорожной, Первомайской, Азин, Устюжанин, Чапаев нимо урамъёсты но Базарной пролкаез тупатъязы. Чаклась ӧри ужъёслэсь ӟечлыксэс эскериз. Ваньмыз объектъёс 100 процентлы дась. Таяз арын Можгаын 18 урамъёсысь сюресъёсты выльдозы, оглом 8,7 иськем мында Та дыре Родниковой, Союзной, Сюагильской но Лесной урамъёсты тупатъянэз йылпумъян пала вутто. Наговицын нимо, Лесной урамъёсын но Северной пролкаын асфальт вӧлдыны кутскизы. Тодэ вайытом, Удмуртия йӧскаылк ӵектосъя ватсаса 340 миллион манет басьтӥз. Со коньдонэз Сарапулысь, Камбаркаысь, Воткаысь, Можгаысь сюресъёсты тупатъяны висъязы.  Тегъёс: Авто Можга Удмуртия сюресъёс тупатъянужъёс  